kardosdrur/scandi-wiki huggingface dataset:
Danske Specialmedier

Danske Specialmedier er en brancheorganisation for fagblade, tidsskrifter og specialmagasiner i Danmark. Medlemstallet er ca. 360 og omfatter både medier, der udkommer i trykt og elektronisk form.

Organisationen blev grundlagt i 1905 som Foreningen af Danske Ugeblade, Fagblade og Tidsskrifter og skiftede senere navn til Dansk Fagpresse. Det nuværende navn blev vedtaget i 2008. 

Danske Specialmedier arbejder for at skabe bedre vilkår for specialmedierne, ligesom man beskæftiger sig med markedsføring, rådgivning, vejledning og udvikling af medlemmerne. Siden 1984 har organisationen udgivet en årlig medievejviser med samtlige danske specialmedier.

Organisationen udgiver årligt Anders Bording-prisen.

Eksterne henvisninger 
 Danske Specialmediers hjemmeside

Etableret i 1905
Specialmedier
Anders Bording-prisen

Anders Bording-prisen er en dansk hædersbevisning, der siden 1965 er blevet uddelt årligt af Danske Specialmedier til et af foreningens medlemsmedier.

Prisen er opkaldt efter Anders Christensen Bording, der i 1666 udgav Den Danske Mercurius, som regnes for at være det første periodiske skrift i Danmark. Prisen består af en stålskulptur, tegnet af Leif Alring og udført af Kim Buck.

Prisen er opdelt i fem kategorier: Anders Bordings Journalistpris, Anders Bordings Mediepris, Fotoprisen, Prisen for digitale medier og Prisen for grafisk design.

Modtagere af medieprisen 
 1966: Ingeniøren
 1986: Sygeplejersken
 2005: Fagbladet 3F
 2007: Journalisten
 2003: Dagens Medicin
 2008: Magasinet Politi
 2009: Spis Bare
 2011: SCENARIO Magazine
 2012: Folkeskolen
 2013: Altinget
 2018: Ingeniøren
 2019: Kirke.dk
 2020: Børneavisen
 2021: Altinget.dk

Kilder og eksterne henvisninger 
 Anders Bording-priserne på Specialmedierne.dk
 Om prisen på Journalistforbundets hjemmeside

Noter 

Etableret i 1965
Hædersbevisninger fra Danmark
Vidje

En vidje er en lang, tynd og bøjelig gren, almindeligvis af pil eller poppel, der bruges til fletning af hegn, kurve, ruser m.m., men også med funktion som tov til at fastgøre ting.

Vidjer af tynde birkestammer blev brugt til fastgørelse af roret på vikingeskibe. Disse vidjer er ikke grene, men er spaltet ud af flere centimeter tykke stammer.

Flækkede vidjer har været anvendt som tøndebånd, og først senere er der anvendt metalbånd som tøndebånd.

Vidjer som flettemateriale finder anvendelse inden for husflid og i håndværk og design i skolerne. Tidligere var peddigrør meget anvendt.

Referencer 

Husflid
Materialer
Dansk Magasinpresses Udgiverforening

Dansk Magasinpresses Udgiverforening er en dansk brancheorganisation for Danmarks tre største bladudgivere. Foreningen har tre medlemmer: Aller Press, Egmont Magasiner og Bonnier Publications.

Formålet for organisationen er at at varetage medlemmernes fælles interesser overfor det politiske system, at samarbejde om fælles interesser i forholdet til offentligheden og at samarbejde med relevante bladorganisationer i ind- og udland. Organisationen er bl.a. udgivernes repræsentant i Dansk Oplagskontrol.

Eksterne henvisninger 
 Dansk Magasinpresses Udgiverforenings hjemmeside

Magasinpresses Udgiverforening
Azer Bušuladžić

Azer Bušuladžić (født 12. november 1991) er en dansk-bosnisk fodboldspiller, der spiller for Vejle Boldklub.Bušuladžić er en fysisk stærk midtbaneslider med et højt teknisk niveau og gode evner i pasningsspillet. Endvidere har han et veludviklet vinderinstinkt og et glimrende spark fra distancen.

Klubkarriere

Baggrund 
Azer Bušuladžić er fra Bosnien-Hercegovina, men har boet i Danmark det meste af sit liv. Bušuladžić har bosnisk statsborgerskab. Han spillede som barn i Kolding FC, men skiftede i sommeren 2006 fra Kolding til Vejle Boldklub som 15-årig.

Azer Bušuladžić var elev på Vejle Idrætsefterskole i 2007-2008, hvor han var på fodboldlinjen.

Vejle 
Bušuladžić debuterede for Vejle Boldklubs bedste mandskab 27. september 2009 mod Frem i en alder af 17 år.

OB 
Han har siden 2014 spillet for Odense Boldklub, hvor han spillede 60 kampe og scorede et enkelt mål.

Dinamo Bukarest 

Bušuladžić er i sommmertransfervinduet 2016 skiftet fra OB til Dinamo Bukarest i Rumænien på en toårig kontrakt.

Landshold 
Azer Bušuladžić har spillet på Danmarks U/18 landshold.

Referencer

Eksterne henvisninger 

Fodboldspillere fra Danmark
Fodboldspillere fra Vejle Boldklub
Fodboldspillere fra Vejle Boldklub Kolding
Fodboldspillere fra Odense Boldklub
Gastón Leonel Antoniazzi

Gastón Leonel Antoniazzi (født 15. august 1989) er en argentinsk fodboldspiller, der har spillet for Vejle Boldklub .

Profil 

Gastón Leonel Antoniazzi kom til Vejle Boldklub i sommeren 1999 efter et vellykket træningsophold. Han spillede tidligere for den spanske klub Salamanca fra Liga Adelante. 

Antoniazzi har både argentinsk og spansk pas. . Han forlod Vejle Boldklub i vinterpausen 2009, da hans kontrakt løb ud.

Kilde 

Fodboldspillere fra Argentina
Edu Silva

Eduardo Silva Lerma (født 11. april 1990), bedre kendt som Edu Silva, er en spansk fodboldspiller, der bl.a. har spillet for Vejle Boldklub. Han står (pr. juli 2014) uden nogen kontrakt.

Profil 

Edu Silva har tidligere spillet for spanske Zaragoza, inden han blev blev hentet til Vejle Boldklub i forlængelse af en prøvetræning i sommeren 2009.

Edu blev i første omgang hentet til Vejle Boldklub som udviklingsspiller, men hans indsats ved træningerne blev hurtigt belønnet med en plads i A-truppen og en 3-årig kontrakt.

Imidlertid fik Edu Silva aldrig sit gennembrud i Vejle Boldklub. Den 8. august 2010 aftalte Silvas agent og chefscout i VB, Lars Bach, at det ville være bedre for Silva at få spilletid i en anden klub.

Kilde 

Fodboldspillere fra Spanien
Fodboldspillere fra Vejle Boldklub
Personer fra Zaragoza
Jakutsk

Jakutsk (, ) er hovedstaden i Republikken Sakha (Jakutien), der udgør ca. halvdelen af Det fjernøstlige føderale distrikt. Republikken Sakha (Jakutien) er den største subnationale administrative enhed, ikke kun i Rusland, men i hele verden. Jakutsk er en vigtig havn på floden Lena. Byen har  indbyggere.

Historie 

Jakutsk blev grundlagt i  som et Kosak-fort, men udviklede sig først til en by, da man opdagede store forekomster af guld og andre mineraler i 1880'erne og 90'erne. Forekomsterne, der er blandt de største i verden, blev udnyttet intensivt under Sovjetunionens industrialisering. Under industrialiseringen blev der anlagt et antal af arbejdslejre (Gulag) i området, der bidrog til Jakutsks vækst.

Transport 

Jakutsk er vanskeligt tilgængelig. Byen ligger på den vestlige bred af Lena, mens hovedvejen mod syd ligger på den østlige bred. Man skal således over med færge eller køre på isen, når floden er tilfrosset, da der ikke er nogen broer. Vejen er dårlig (mudret) forår og efterår, hvor floden derfor foretrækkes, hvis man ikke kan flyve. Floden kan dog også være fuld af isflager om foråret eller have for høj vandstand pga. smeltevand. En kombineret vej- og jernbanebro over Lena ca. 40 km syd for Jakutsk blev planlagt i 2010, men er siden udskudt på ubestemt tid. Broen ville have blevet over 3 km lang.

Der er også en lufthavn i Jakutsk, men vejret gør det ofte vanskeligt at beflyve lufthavnen, specielt efterår og vinter.

Venskabsbyer 

  Fairbanks, USA
  Yellowknife, Canada
  Kyzyl, Rusland
  Murayama, Japan
  Changwon, Sydkorea
  Heihe, Kina
  Harbin, Kina
  Olympia, Grækenland

Referencer

Eksterne henvisninger 

 Byens hjemmeside  

Byer i republikken Sakha
Etableret i 1632
Jens Sophus Borch

Jens Sophus Borch (14. april 1805 på Boller ved Horsens – 19. juni 1879) var handelsmand.

Som 15-årig startede Jens Sophus Borch i købmandslære i Fredericia. Efter sin faders død i 1810 arvede han mange penge, og senere da hans uddannelse var færdiggjort, blev han 1826 ansat hos Slott på torvet i Kolding og overtog 4 år senere forretningen og ejendommen. Han giftede sig omkring denne tid og fik 14 børn, hvoraf de otte overlevede til voksenalder, og enkelte fortsatte som købmænd i Kolding.

Borchs virketid var på ca. samme tid som den store kornhandelsperiode, da Danmark eksporterede korn især til England og Norge. Borch købte korn af bønderne og også andre varer bl.a. jydepotter. Før bønderne tog hjem igen, købte de f.eks. kaffe,krydderier og tømmer eller andre grovvarer hos købmanden. Borchs forretning udviklede sig godt, og allerede 1840 kunne han købe bager Hjelms gård i Helligkorsgade og forene den med sin egen. For at give sin voksende familie mere plads nedbrød han det mindre hus øst for Borchs Hus i Torvegade og opførte et solidt toetages hus. Borch blev byens første større skibsreder. Han havde flere skibe på søen, som fragtede de indkøbte landboprodukter væk fra Kolding og sejlede andre grovvarer med tilbage, så langt væk fra som Sydamerika.

På daværende tidspunkt var han som byens største købmand selvskreven til mange offentlige hverv. For at sikre sin købmandshandel sørgede han for, at byen fik en ordentlig havn. Dette skete i samarbejde med C.F. Müller. Borch var i mange år havnekasserer. 1845-1851 var han medlem af borgerrepræsentationen, og fra 1845 blev han anfører for borgervæbningen med titel af stadshauptmand. Han var også involveret i stiftelserne af byens første pengeinstutter Sparekassen for Kolding By og Omegn og Kolding Låne- og Diskontokasse i 1856. Navnlig diskontokassen brugte han megen tid på.

Jens Sophus Borch døde 19. juni 1879. P. Eliassen anførte 1915, at han var den eneste, der hidtil havde tjent en million kroner i Kolding. Jens Sophus Borch og måske hans familie er mindet ved navnet på den fornemme gamle bindingsværksejendom på Akseltorv Borchs Hus og navnet på et område bagved Borchs Hus i Kolding midtby, nemlig Borchs Gård.

Kilder og referencer 

Personer fra Kolding
Dragan Đokanović

Dragan Đokanović (ofte blot Dragan Djokanović; serbisk-kyrilisk Драган Ђокановић) (født 20. april 1958 i Sarajevo, Bosnien-Hercegovina ) var en serbisk politiker, læge (pediatric), leder af det demokratiske parti Demokratska Stranka Federalista (D.S.F.).
Der var minister i Republika Srpska (1993.-1994.)

Reference

Eksterne henvisninger 

Politikere fra Bosnien-Hercegovina
Personer fra Serbien
Bones

Bones har flere betydninger:

 Bones (musikinstrument) – et musikinstrument
 Bones (tv-serie) – en amerikansk drama tv-serie
 Bone's – en dansk restaurationskæde
 Bones (film fra 2001) – en film fra 2001.
Fagbladet 3F

Fagbladet 3F er et dansk fagblad, der udgives 8 gange årligt af fagforbundet 3F. Med sit oplag på 270.000 er det Danmarks største fagblad.

Bladet blev etableret i 2005, hvor 3F blev dannet og har siden været kendt for sin høje journalistiske standard. Bladet modtog Anders Bordings Journalistpris i 2005, 2006, 2009, 2013, 2017 og 2019. Samt Anders Bordings Mediepris i 2009 og 2011 og prisen for Fremragende Undersøgende Journalistisk i 2009, 2010, 2011, 2012 og 2013. 

I 2011 var bladet desuden nomineret til Cavlingprisen. Ofte citeres artikler fra Fagbladet 3F i andre medier. 

I 2018 vandt Fagbladet 3Fs journalister Karsten Østergaard og David Rebouh Kristian Dahls Mindelegat for historierne om udbuddet på den nye Storstrømsbro, der afslører, at italienske entreprenørfirmaer vandt udbuddet på et tvivlsomt grundlag.

I oktober 2018 afslørede Fagbladet 3F, at en række filippinske lastbilchauffører, der var ansat hos Kurt Beier Transport, boede under kummerlige forhold i en slumlejr i Padborg.

Fagbladet 3F er medlem af Danske Specialmedier.

Eksterne henvisninger
 Fagbladets hjemmeside

Referencer

Etableret i 2005
Tidsskrifter fra Danmark
Alfred Bindslev

Alfred Dahm Bindslev (21. juni 1896 i Aalborg – 30. maj 1954 på Frederiksberg) var en dansk præst, forfatter og politiker, der repræsenterede Det Konservative Folkeparti i Folketinget og i Københavns Borgerrepræsentation.

Alfred Bindslev var søn af kreditforeningsdirektør Valdemar Bindslev (død 1931) og hustru Johanne f. Dahm (død 1926). Han blev student fra Frederiksberg Gymnasium 1914.

Bindslev var 1918-1925 redaktør af tidsskriftet Den ny Tid, der blev udgivet af Det Unge Danmark. Han blev senere uddannet teolog (1920) og fungerede som præst ved Garnisons Kirke (1921-33), da han blev medlem af Folketinget i 1926, som han sad i til 1945. Desuden var han medlem af Københavns Borgerrepræsentation fra 1925 og borgmester for Magistratens 1. Afdeling (Skole og kultur) fra 1940 til 1951. Han har bl.a. skrevet værket Konservatismens Historie i Danmark, der udkom i 1937, ligesom han sammen med Ole Bjørn Kraft redigerede tidsskriftet Det nye Danmark. Politisk var Bindslev konservativ med stort k og var bl.a. modstander af at liberalisere skilsmisselovgivningen, fordi man så ville aflive ægteskabet, der af Bindslev blev betragtet som nationens livsnerve. Han var Ridder af Dannebrog og blev tildelt Lasenius Kramps Medalje 1943.

Han var for­mand for Det tekniske Selskab og dets skoleudvalg, for Københavns Maskinskole og for Sønderjydsk Forening for København, medlem af Grænseforeningens styrelse, af bestyrelsen for Ny Carlsberg Glyptotek, for Teknologisk Institut og for Foreningen til unge Handelsmænds Uddannelse, medlem af Radiorådet 1930-45, overdirektør for de Massmannske Søn­dagsskoler og ledende senior i Studenterforeningen 1924-25.

Han blev gift 1. gang 30. september 1920 med Esther Harboe, f. på Frederiksberg (død 1973), datter af overretssagfører Emil Harboe (1867–1943) og hustru Holga Helena Børjeson (1874–1938); ægteskabet opløst 1938. Gift 2. gang 20. maj 1938 med Edith Bindslev, f. i København (død 1949), datter af generalkommissær Frederik Riise og hustru Christine f. Westergaard (død 1939).

Udvalgte værker 
 Alverden skrives i Mand­tal (1924)
 Kristendom og Statsstyre (1930)
 Kampen om Skolen (1935)
 Kon­servatismens Historie i Danmark fra 1848 til 1936, 3 bd. (1936-38)

Referencer

Kilder 
 Kraks Blaa Bog 1949

Præster fra Danmark
Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Tidligere folketingsmedlemmer fra Det Konservative Folkeparti
Riddere af Dannebrog
Personer fra Aalborg
Borgmestre i København
Medlemmer af DRs bestyrelse (tidligere Radiorådet)
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Faglitterære forfattere fra Danmark
Borgmestre fra Det Konservative Folkeparti
Tidligere medlemmer af Københavns Borgerrepræsentation fra Det Konservative Folkeparti
Dansksprogede forfattere fra Danmark
Øresundsbro Konsortiet

Øresundsbro Konsortiet I/S er et offentligt ejet virksomhed, der blev oprettet i 1992 og som havde til formål at stå for planlægning, opførelse og drift af Øresundsforbindelsen. Virksomheden ejes ligeligt af A/S Øresund og SWEDAB AB. A/S Øresund er ejet af Sund & Bælt Holding, der er ejet af den danske stat, mens SWEDAB AB er ejet af den svenske stat.

Konsortiet blev oprettet i 1992. Det var bygherre på broprojektet, men har siden været ansvarlig for broens drift og forvalter også infrastrukturen på jernbanen på Øresundsbroen mellem Kastrup og Lernacken. Planlægningen af trafikken er dog placeret hos Banedanmark.

Kilder

Eksterne Henvisninger 
 oresundsbron.com – Øresundsbro Konsortiets hjemmeside

Etableret i 1992
Statsejede virksomheder i Danmark
Bygge-, konstruktions- og anlægsvirksomheder i Danmark
Halloweentown High

Halloweentown High er en amerikansk film produceret for Disney Channel i 2004. 

Filmen er den tredje i en serie på fire.

Eksterne henvisninger 
 

Tv-film fra USA
Disney Channel Original Movies
Amerikanske film fra 2004
Film om Halloween
Arghandab-distriktet

Arghandab (Pashto: ارغنداب) er et distrikt i den centrale del af Kandahar Provinsen, Afghanistan. Det grænser til Panjwai og Khakrez distrikterne mod vest, Shah Wali Kot distriktet mod nord og Kandahar distriktet mod øst og syd. Befolkningen var i 2006 54.900. Distriktscentret er Arghandab, beligende nordvest for Kandahar. Arghandab-floden flyder gennem distriktet i den østlige del vest for distriktscentret. Klimaet og floden gør det muligt for beboerne at have lunde, hvor de producerer forskellige frugter.Distriktet er i øjeblikket hjemsted for Slaget omArghandab.

Distrikter i Afghanistan
Ralf Ginsborg

Ralf Ginsborg (født 11. april 1927 i København, død 2. december 2006 i Skodsborg) var en dansk fodboldspiller.

Karriere 
Ginsborg var medlem af Hellerup IK fra 1938. I 1941 vandt han med HIK's drengehold KBU-mesterskabet med flere spillere, som senere skulle gøre sig bemærket i andre sammenhænge; Paul Elvstrøm, Ole Jensen, Torben Ulrich og Torben Jantzen.

Under besættelsen flygtede Ginsborg til Sverige, hvor han kom med på "flygtninge-landshold" sammen med blandt andet Eigil Nielsen (KB), Arno Nielsen (B.93) og Eyvind Berger (B.93).

Ginsborg nåede at spille 180 divisionskampe for HIK. Han var udtaget til det danske landshold til OL 1952 i Helsinki, men fik ikke spilletid ved den lejlighed. Senere på året opnåede han to A-landskampe. Han nåede også tre U-21 landskampe.

Personlige forhold 
Ginsborg havde fra 1950'erne sit daglige virke i sin tøjforretning i Kongens Lyngby, først på Lyngby Hovedgade og siden 1973 i Lyngby Storcenter, hvor han var med fra centrets start med butikken "Ginsborg". Han var med til at starte Lions Club i Kongens Lyngby i 1962.

Referencer

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Hellerup IK
Personer fra København
En stor familie

En stor familie kan henvise til

 En stor familie (film fra 1954), en sovjetisk film fra 1954
 Een stor familie, en dansk tv-serie i 12 afsnit, udsendt første gang i 1982-1983
Alvin Linnemann

Alvin Linnemann (22. september 1937 i København – 19. september 2011) var en dansk skuespiller.

Linnemann har haft en række mindre roller både på teatret og i spillefilm, men har aldrig haft store roller. Han har medvirket i Den grønne elevator og Landmandsliv, i Helsingør Revyen (1976 og 1977) og Nykøbing F. Revyen. Fra 1980 til 1997 var han parodist og showmaster i Vin og Ølgod i København.

Filmografi 
 Een pige og 39 sømænd (1965)
 Lille mand, pas på! (1968)
 Tandlæge på sengekanten (1971)
 Rektor på sengekanten (1972)
 Motorvej på sengekanten (1972)
 Fætrene på Torndal (1973)
 Pigen og drømmeslottet (1974)
 I Tyrens tegn (1974)
 Piger i trøjen (1975)
 Sømænd på sengekanten (1976)
 Piger i trøjen 2 (1976)
 Strømer (1976)
 Hopla på sengekanten (1976)
 Piger til søs (1977)
 Fængslende feriedage (1978)
 Krigernes børn (1979)
 Tre engle og fem løver (1982)

Tv-serier 
 Matador (1978-1981)
 En stor familie (1982-1983)
 TAXA (1997-1999)

Eksterne henvisninger 
 
 

Skuespillere fra Danmark
Personer fra København
Preben Kørning

Preben Kørning (8. oktober 1941 på Frederiksberg – 10. maj 1986) var en dansk skuespiller.

Kørning blev uddannet fra Privatteatrenes Elevskole i 1967 og debuterede allerede i 1965 i Boyfriend og medvirkede allerede i 1964-1965 i opsætningen på Ungdommens Teater. Han gik til balletundervisning hos Birger Bartholin 1967-1970. Han var tilknyttet Gladsaxe Teater, Ungdommens Teater, Aalborg Teater, John Sørensens Børneteater og Ishøj Børneteater og blev desuden anvendt af DR til oplæsninger.

Preben Kørning er begravet på Bispebjerg Kirkegård.

Filmografi 
 Jeg - en kvinde (1965)
 Mig og min lillebror (1967)
 Og så er der bal bagefter (1970)
 Lille spejl (1978)

Eksterne henvisninger 
 

Skuespillere fra Danmark
Personer fra Frederiksberg
Leif Mønsted

Leif Trier Mønsted (13. november 1931 i Ballerup – 2. august 1989) var en dansk skuespiller og producer.

Mønsted arbejdede freelance i DR 1965-1966 og var direktionssekretær og PR-ansvarlig for ASA Film Studio fra 1966. Han blev i 1967 leder af pladeselskabet ASA Records og af Kinopalæet. Fra maj 1968 blev han selvstændig producent, og fik i de kommende år også flere roller i spillefilm. Som skuespiller var han autodidakt.

Filmografi

Som producer 
 Det er så synd for farmand (1968)
 Balladen om Carl-Henning (1969)
 Oktoberdage (1970)
 Det er nat med fru Knudsen (1971)

Som skuespiller 
 Oktoberdage (1970)
 Giv Gud en chance om søndagen (1970)
 Ang.: Lone (1970)
 Tjærehandleren (1971)
 Prins Piwi (1974)
 Familien Gyldenkål (1975)
 Hærværk (1977)
 Lille spejl (1978)
 Thorvald og Linda (1982)
 Den kroniske uskyld (1985)
 Himmel og helvede (1988)

Eksterne henvisninger 
 
 

Skuespillere fra Danmark
Filmproducere fra Danmark
Alex Webster

Alex Webster (født den 25. oktober 1969) er bassist i det amerikanske dødsmetal-band Cannibal Corpse, hvor han, og trommeslageren Paul Mazurkiewicz er de eneste originale medlemmer. Webster er blevet meget bemærket for hans utrolig hurtige trefingers spilleteknik, som bl.a. kan høres på sange som "Hammer Smashed Face" og "The Disipline of Revenge". Han har kun modtaget lidt undervisning fra forskellige lærere gennem tiden, for at få lært de grundlæggende begreber indenfor musik. Udover at være med i Cannibal Corpse spiller Webster også i Blotted Science og Hate Eternal.

Fodnoter

Eksterne henvisninger 
 

Musikere fra USA
Bassister fra USA
Personer fra New York
TheCOMPANY

theCOMPANY er et dansk rockband, der med sin støjende, tunge, møgbeskidte men samtidig klichéfyldte musik har indtaget den danske rockscene med bl.a. singlerne "Times I Know" og "Tonight", som man har kunnet høre på P3 sommeren over.

Efter at have eksisteret som band i kun 5 måneder, fik de en pladekontrakt i januar 2009 med det Københavnske label Tabu Records, der bl.a. har Veto, Suspekt og The Floor Is Made Of Lava på samvittigheden. Kort tid efter havde bandets tre medlemmer hevet teltpløkkerne op fra Randers' mørke gader og etableret sig midt i København for nu at have en hverdag i studiet sammen med sværvægteren Rune Rask (L.O.C., Suspekt med flere) bag mixerpulten – godt på vej mod et debutalbum, som udgives den 28. september.

Rockgrupper fra Danmark
Det kinesiske folks politisk rådgivende konference

Det kinesiske folks politisk rådgivende konference (KFPRK) er et konsultativt politisk organ i Folkerepublikken Kina. Repræsentanterne i konferencen udpeges af Kinas kommunistiske parti, men både partimedlemmer og ikke-medlemmer er repræsenterede i KFPRK, som mødes en gang om året, som regel samtidig med Den Nationale Folkekongres. Konferencens formand er Jia Qinglin.

Konferencen har sit udspring i de forhandlinger som fandt sted mellem kommunistpartiet og Kuomintang efter sejren i 2. kinesisk-japanske krig 1945, da der var et behov for at skabe et bredt folkelig sammenhold mellem forskellige partier. Den første politisk rådgivende konference trådte sammen 11-31. januar 1946, men den kinesiske borgerkrig satte stop for flere møder.

Mellem 1949 og 1954 var KFPRK i praksis Kinas lovgivende forsamling, men med konstitutionen af 1954 blev denne funktion overført til Den nationale folkekongres. Siden da har KFPRK mest haft ceremoniel betydning og primært tjent til at forankre regeringens politik i bredere lag af folket. Blandt andre har den sidste kejser Puyi og Sun Yat-sens enke Song Qingling været medlemmer af konferencen.

Kilder 

Politiske forsamlinger
Kinas politik